Groot omstredenheid oor man sy vrou se van vatGrant Phillips (Foto: Instagram) ŉ Australiër het doodsdreigemente gekry nadat hy besluit het om sy vrou se van te vat ná hul troue. Grant Phillips van Sydney in Australië het die aankondiging op Facebook gemaak om sy vriende te laat weet sy profiel is nie gekaap nie. Internasionale media het egter oor sy besluit begin berig en talle neerhalende boodskappe het gevolg. Phillips is aangesê om homself dood te maak, ŉ ander het gehoop hy en sy vrou, Jade, sterf in ŉ ongeluk, en ander het selfs gehoop dat die egpaar nooit kinders sal hê nie. Die egpaar sê hulle het nooit die naamsverandering as ŉ politieke stelling beskou nie. Jade was die laaste persoon in haar familie met dié van en die egpaar wou nie hê die van moet uitsterf nie. “Om ŉ vrou se van te vat is vir een of ander rede ŉ groot storie,” het Phillips gesê. “Vir een of ander rede dink mense dit maak van jou minder man. Selfs na al my gesprekke en navorsing het ek nog steeds gewonder wat my pêlle daarvan sal dink. Maar toe het ek besef, dit maak nie saak wat ander mense dink nie. Dit gaan nie oor hulle nie, dit gaan oor ons. En as ek dit kan doen om haar gelukkig te maak, waarom sal ek dit nie doen nie?” Die egpaar het in November getrou. Wat dink jy hiervan? Laat weet ons in die kommentaar.